Die Bybel is die verhaal van God se dade – nie ons s’n nie - www.bybelkennis.co.za
by Coen Slabber · Published 24/03/2016 · Updated 03/03/2016
In my deepest wound I saw your glory and it dazzled me – Augustinus
Baie van ons sien die Bybel as ‘n boek van helde – Dawid, Daniël, ens – en van reëls. Daar is 1663 opdragte in die Bybel. Later lees ons die Bybel as ‘n boek vol praktiese advies – vyf stappe vir ‘n beter huwelik; sewe stappe om jou vrees te oorwin; ens. Natuurlik is die Bybel vol helde en reëls en praktiese advies, maar dit is nie die belangrikste nie.
Die Bybel is veral ‘n storie, maar dit is nie ‘n storie oor ons nie – nie alles oor ons nie. Ons speel ‘n rol, maar ons is nie die hoofkarakters nie. Ons is nie die sentrale karakter in die drama van ons lewens nie. As ek besef dat ek deel van ‘n groter storie is, kom dinge bymekaar. Die storie van die Bybel is so groot dat as ons die eers geleer het dan maak die res van ons lewens weer vir ons sin.
How much much larger your life would be if your self could become smaller in it (G. K. Chesterton).
Die Bybel is die storie van een Held wat gekom het om ons te red nadat ons die reëls gebreek het en sy adviers verontagsaam het. Die boodskap van die Bybel is nie: “Hier is praktiese instrumente waarmee jy jou lewe kan regstel nie.”Die boodskap van die Bybel is: “Rig jou oë op Jesus.”Die Bybel gaan nie oor take wat ons vir God moet doen nie – dit gaan oor God se liefde vir my.
Hoe sou God voel as ek weet dat die Bybel sy liefdesbrief vir my is, maar ek lees nooit Hosea of Habakkuk nie. Daar is geen groter waarheid in die wêreld as hierdie eenvoudige boodskap nie: God het jou lief. Hierdie is ‘n ryk en diep waarheid dat ons ons elke dag daarin moet verbly.